Sena ilu ppakkjat, illum baħħ – il-Fosos tal-Furjana
Skiet taqtgħu b'sikkina. Fosos nodfa tazza. Ħsejjes u nies mill-anqas. Baħħ. Bħal-lum sena ilu, il-Fosos tal-Furjana kienu miżgħuda sa ruħ ommhom bin-nies, ilkoll b'seba' mitt sena biex jiżfnu u jkantaw għad-daqq ta' kanzunetti mill-aqwa. L-Isle of MTV, din is-sena, riżultat tal-pandemija li lkoll biddlitilna ħajjitna bħal leħħa ta' berqa mil-lejl għan-nhar sfaxxa wkoll. Liema festival, jiġbed lejh baħar ta' nies, Maltin u mhux. B'bosta, sa minn sbieħ il-jum ilebbtu 'l hawn, jissieltu mal-qilla tax-xemx akkost li jkunu minn ta' quddiem nett biex isegwu spettaklu bla ħlas u li jpaxxi 'l-widna u 'l-għajnejn ta' dak li jkun. Is-sena l-oħra fost l-artisti ta' fama internazzjonali li taw spettaklu liema bħalu d-DJ Martin Garrix, Bebe Rexha, Ava Max u l-kantant Wiley.